[O]mnibus presentes litteras inspecturis, magister Hugo curie Senonensis officialis in Domino salutem. Noverint universi quod Felicius clericus filius Bauduini dicti Servientis et defuncte Hodeardis uxoris ejusdem Bauduini coram nobis donavit, quitavit et concessit in perpetuam elemosinam fratribus Vallis lucentis quicquid ei de jure tam ex parte patris sui quam ex parte matris sue, tam in mobilibus quam in immobilibus, competebat fide prestita corporali quod in ipsis nichil de cetero per se vel per alios reclamaret. Quod autem audivimus et recognitum fuit coram nobis, sine prejudicio alterius sub sigillo curie Senonensis testificamur. Actum anno Gracie M° CC° octavo decimo mene junio in Nativitate beati Johannis Baptiste.